Sultan Səlim məscidi
**Səlimiyyə məscidi** — Ədirnədə Osmanlı sultanı II Səlimin Memar Sinana tikdirdiyi məscid. Sinanın 90 yaşında inşa etdiyi və "ustalıq əsərim" adlandırdığı Səlimiyə Məscidi istər Memar Sinanın, istərsə də Osmanlı memarlığının ən əhəmiyyətli əsərlərindən biridir.

Məscidin qapısındakı kitabəyə görə inşasına hicri təqvimlə 976-cı ildə (miladi təqvimlə 1568-ci) başlanmışdır. Məscidin 27 noyabr 1574-cü il cümə günü açılması planlaşdırılsa da, ancaq II Səlimin ölümündən sonra 14 mart 1575-ci ildə ibadətə açılmışdır.

Bu gün şəhərin mərkəzində yerləşən məscidin olduğu yerdə inşasına Sultan I Muradın dövründə başlanan, sonradan İldırım Bəyazidin davam etdirdiyi Ədirnənin ilk sarayı (Saray-i Cəld) və Baltacı Gözətçiləri Qışlası yerləşirdi. Övliya Çələbi bu yerdən Qovaq Meydanı deyə bəhs etmişdir. Məscid açıq havalarda Rodop dağlarından və Uzunkörpünün Süleymaniyə kəndindən görünür.

2000-ci ildə YUNESKO-nun Ümumdünya irsi müvəqqəti namizəd siyahısına daxil edilən Səlimiyyə məscidi və kompleksi 2011-ci ildə Ümumdünya irsinə salındı.

Tarixi
------

### Ədirnə seçilməsinin səbəbi

Səlimin məscidin inşa edilməsi üçün niyə Ədirnəni seçdiyi qəti olaraq bilinmir. Övliya Çələbi "Səyahətnamə" adlı əsərində padşahın yuxusunda Məhəmməd peyğəmbəri gördüyünü və onun özündən Kiprin fəthi xatirəsinə bir məscid tikdirməsini istədiyini yazmışdır. Ancaq Kiprin məscidin inşasına başlanmasından üç il sonra 1571-ci ildə fəth edildiyi məlum olduğundan bu iddia əsassız görünür. Bu mövzudakı daha dəqiq məlumatlarda isə o dövrdə İstanbulda yeni bir böyük məscidə ehtiyac olmadığı, Ədirnənin Rumelidəki Osmanlı idarəçiliyinin mərkəzi mövqeyində olduğu və Səlimin gənclik illərindən bəri şəhərə xüsusi sevgi bəslədiyinə diqqət çəkilir.

### Günbəz

Təpənin üzərində yerləşən Səlimiyyədə əvvəlki heç bir məsciddə, ya da qədim dövr məbədində görülməyən bir texnikadan istifadə edilmişdir. Əvvəlki qübbəli strukturlarda, əsas qübbə pilləli yarım qübbələrin üzərində yüksəlməsinə baxmayaraq, Səlimiyə məscidi 43,25 metr yüksəkliyində, 31,25 metr diametrində, tək bir qübbə ilə örtülmüşdür. Qübbə 8 sütuna söykənən bir kasnak üzərinə oturdulmuşdur. Kasnak, filayaklarına 6 metr genişliyində kəmərlərlə bağlıdır. Memar Sinan bu şəkildə örtdüyü daxili məkana verdiyi genişlik və rahatlıqla birlikdə məkanın asanlıqla anlaşılmasını təmin etmişdir. Qübbə eyni zamanda məscidin xarici görünüşünün əsas xətlərini də müəyyən edir.

Minarələr
---------

Məscidin dörd tərəfində yerləşən hər biri üç balkonlu 380 santimetr miqyasındakı minarələr 70,89 metr yüksəkliyindədir. Minarələrin şpillə birlikdəki yüksəklikləri bəzi qaynaqlara görə 84, bəzilərinə görə isə 85 metrdir. Cümlə qapısının iki tərəfindəki minarələrin balkonlarına üç ayrı nərdivandan çıxılır. Digər iki minarə isə tək nərdivanlıdır. Öndəki iki minarənin daş oymaları çuxur, ortadakı minarələrin oymaları isə qabarıqdır. Minarələrin qübbəyə yaxın olması, məscidin göyə doğru uzanması təsəvvürünü yaradır. Bu məscidin ən vacib xüsusiyyəti Ədirnənin hər tərəfdən görünməsidir.

### Daxili dekorasiyalar

Məscidin mərmər, çini və xəttatlıq işləmələri də əhəmiyyətlidir. Binanın içi İznik çiniləriylə bəzənmişdir. Böyük qübbənin tam altındakı hökmdarın namaz yeri 12 mərmər sütunludur və 2 metr yüksəkliyindədir. Çinilərin bir qismi 1877–1878 Osmanlı-Rus müharibəsində rus generalı Skobelyev tərəfindən sökülərək Moskvaya aparılmışdır.

### Həyət

Binanın şimala, cənuba və həyətə açılan 3 qapısı vardır. Daxili həyət rəvaqlar və qübbələrlə bəzənmişdir. Həyətin ortasında mərmərdən diqqətlə işlənmiş su bulağı vardır. Xarici həyətdə isə dini məktəb, darül-qurra (gözəl Quran oxumanın öyrədildiyi məktəb), darül-hədis, mədrəsə və imarət vardır. Dini məktəb hazırda uşaq kitabxanası, mədrəsə isə muzey olaraq istifadə edilir. Keçmişdə məscid məşəllərlə işıqlandırılırdı. Məşəllərdən çıxan his hava axını yaradan xüsusi dəlikdən çölə çıxırdı.

### "Tərs lalə" motivi

Rəvayətə görə, məscidin tikiləcəyi ərazidə lalə bağçası var idi. Bu torpağın sahibi əvvəlcə onu satmaq istəmirdi. Nəhayət, torpağın sahibi Memar Sinandan məsciddə lalə motivinin əks olunmasını istəyir və bundan sonra torpağı satır. Memar Sinan da lalə motivini tərs şəkildə əks etdirmişdir. Lalə motivi bu torpaqda lalə bağçasını təmsil edir, tərs şəkildə əks olunması isə torpaq sahibinin tərs bir insan olduğunu göstərir.

### Ümumdünya irsi siyahısı

28 iyun 2011-ci il çərşənbə günü Parisdə həyata keçirilən YUNESKO-nun Dünya İrsi Komitəsinin iclasında Ədirnə Səlimiyyə məscidi və kompleksinin Ümumdünya irsi siyahısına namizədliyi qiymətləndirildi və Səlimiyyə məscidi və kompleksinin Ümumdünya irsi siyahısına daxil olmasına yekdilliklə qərar verildi. Beləliklə, Drina körpüsündən sonra başqa bir Osmanlı əsəri daha Ümumdünya irsi siyahısına daxil oldu.

Mənbə
-----

* *ArchNet.org.* "General information on Selimiye Mosque". 2009-07-29 tarixində orijinalından arxivləşdirilib. İstifadə tarixi: 2009-03-18.

İstinadlar
----------

1. ↑  archINFORM (alm.). 1994.
2. ↑  "Selimiye Camisi" (türkcə). vdb.gib.gov.tr. 16 fevral 2017 tarixində arxivləşdirilib.
3. ↑  "Sultan Selim Camii (Edirne)" (türkcə). sinanasaygi.com. 4 March 2016 tarixində arxivləşdirilib.
4. ↑  *Mark Irving, (Ed.).* 1001 Buildings You Must See Before You Die (ingiliscə). Barrons Educational Series. 2007. səh. 148. ISBN 978-0-7893-1564-9.. ([[:Category:|link]])[[Category:]]
5. 1 2 3 4  "Selimiye Camisi, Edirne Vergi Dairesi Başkanlığı" (türkcə). vdb.gib.gov.tr. 16 fevral 2017 tarixində arxivləşdirilib.
6. ↑  "Edirne Selimiye Mosque" (ingiliscə). whc.unesco.org. 2011-06-29 tarixində arxivləşdirilib.
7. ↑  "Selimiye Mosque and its Social Complex" (ingiliscə). whc.unesco.org. 2016-06-22 tarixində arxivləşdirilib.
8. ↑  "Mimar Sinan'ın hayatı, Selimiye Camii ve ters lale hikayesi" (türkcə). testkulubu.com. 17 may 2004 tarixində arxivləşdirilib.
9. ↑  *Gülten Özbey.* "Selimiye Camii Dünya Mirası Listesi'nde" (türkcə). hurriyet.com.tr. 2015-05-11 tarixində arxivləşdirilib. İstifadə tarixi: 27 iyun 2011.
10. ↑  "Drina Köprüsü UNESCO Dünya Mirası Listesinde" (türkcə). habitat.org.tr. 2016-04-21 tarixində arxivləşdirilib. İstifadə tarixi: 23 dekabr 2011.

Xarici keçidlər
---------------


Vikianbarda ***Səlimiyyə məscidi*** ilə əlaqəli mediafayllar var.  

* Selimiye Cami
* Sinan'a Saygi Projesi internet sitesi, Sinan ve eserleri ile ilgili kapsamlı bilgi
* Sinan'ın kaleminden Selimiye Cami
* "Sinana saygı" Layihəsinin internet səhifəsi, Memar Sinan və əsərləri ilə bağlı geniş məlumat

| ⛭Türkiyədə yerləşən UNESCO-nun Ümumdünya irsi |
| --- |
|  | Afrodisias  • Ani  • Bursa və Cumalıkızık  • Çatalhöyük  • Divriği Ulu məscidi və Darüşşəfası  • Diyarbəkir qalası və Hevsel bağları  • Efes  • Göbəklitəpə  • Görəmə Milli Parkı və Kappadokiya  • Qədim Xattusa şəhəri  • Hierapolis və Pamukkale bulaqları  • İstanbulun tarixi bölgələri  • Qədim Ksantos şəhəri və Letoon məbədi  • Nəmrud dağı  • Perqam  • Safranbolu şəhəri  • Səlimiyyə məscidi və onun sosial kompleksi  • Troya şəhərinin qalıqları |  |

| ⛭Türkiyə məscidləri |
| --- |
| Adana | Adana Ulu məscidi • Adana Yeni məscidi • Xoşqədəm məscidi • Sabancı mərkəz məscidi • Yağ məscidi • 57-ci Alay Şəhidlər məscidi | Flag of TurkeySultan Ahmed Mosque, IstanbulSelimiye Mosque, Edirne |
| Ankara | Arslanhane məscidi • Qocatəpə məscidi • Maltəpə məscidi • Məlikə Xatun məscidi |
| Diyarbəkir | Bəhram Paşa məscidi • Diyarbəkir Böyük Məscidi • Həzrəti Süleyman məscidi • Şeyx Məttar məscidi |
| İstanbul |  Ərəb məscidi • Atik Əli Paşa məscidi • Atik Mustafa Paşa məscidi • Atik Validə məscidi • Bəyazid II məscidi • Bodrum məscidi • Dəftərdar məscidi • Dolmabaxça məscidi • Əski İmarət məscidi • Əyyub Sultan məscidi • Fateh məscidi (İstanbul) • Fenari İsə məscidi • Firuz Ağa məscidi • Gül məscidi • Aya Sofya • Hirami Əhməd Paşa məscidi • İmrahor məscidi • Kalendarxana məscidi • Qara Əhməd Paşa məscidi • Qariyə məscidi • Kefeli məscidi • Kılıç Əli Paşa məscidi • Qoça Mustafa Paşa məscidi • Kiçik Məcidiyə məscidi • Laləli məscidi • Balaca Aya Sofya • Mihrimah məscidi (Ədirnəqapı) • Mihrimah məscidi (Üsküdar) • Molla Çələbi məscidi • əMəhəmməd Maarifi məscidi • Yeni məscid (İstanbul) • Nuruosmaniyə məscidi • Nüsrətiyə məscidi • Böyük Məcidiyə məscidi • Pertevniyal Validə Sultan məscidi • Rum Məhməd Paşa məscidi • Rüstəm Paşa məscidi • Şakirin məscidi • Sancaqtar Hayrettin məscidi • Şahzadə məscidi • Şəmsi Paşa məscidi • Sənan Paşa məscidi • Sokollu Məhməd Paşa məscidi • Süləymaniyə məscidi • Sultan Əhməd məscidi • Təşviqiyə məscidi • Vəfa Kilsə məscidi • Yavuz Səlim məscidi • Yeni Validə məscidi • Ulduz Həmidiyyə məscidi • Zal Mahmud paşa məscidi • Zeynəb Sultan məscidi • Zeyrək məscidi |
| İzmir | Başdurak məscidi • Hisar məscidi • Kestanepazarı məscidi • Salepçioğlu məscidi • Aydınoğlu Mehmet Bəy məscidi• Konak məscidi • İsa bəy məscidi |
| Başqavilayətlərdə | Bəyazid I məscidi • Bursa Ulu məscidi • Divriği böyük məscidi • Harran Ulu məscidi • Əmir Sultan məscidi • Fateh məscidi (Tirilye) • Kazdağlı məscidi • Murad Paşa məscidi • Əski məscidi • Ömər Paşa məscidi • Səlimiyyə məscidi • Təkəli Məhməd Paşa məscidi • Üç Şərəfəli məscidi • Yanıq məscid • Yaşıl məscidi • Mənuçöhr camisi |
| Kateqoriya – İslam Türkiyədə – Osmanlı arxitekturası – Ölkələrinə görə məscidlər |